Draugiškos rungtynės

Draugiškos rungtynės, taip pat vadinamos parodomosios, demonstracinės, kontrolinės rungtynės yra sporto įvykis, kurio rezultatas neturi jokios didelės reikšmės nei vienam varžovui (tokios kaip lygos ar turnyro reitingas, prizas ir t. t.). Draugiškos rungtynės populiarios futbole, krepšinyje, ir kituose komandiniuose sportuose.

Draugiškos rungtynės, turi ypatingą vietą sporte, jos gali vykti neoficialiai, be to tarnauja kitokiems tikslams nei pergalė. Draugiškose rungtynėse siekiama tiesiog išbandyti jėgas, dėl pramogos, arba renkant lėšas labdarai. Krepšinyje populiarios „visų žvaigždžių rungtynės“, rengiamos sezono pabaigoje. 2023 m. Vilniuje buvo suorganizuotos ilgiausios futbolo rungtynės, trukusios 24 valandas.https://www.rekorduakademija.lt/2023/04/11/ilgiausiai-trukusios-futbolo-rungtynes/ Kelis metus iš eilės LKL organizavo „Lietuviai vs Legionieriai“ rungtynes. Panašios rungtynės buvo suorganizuotos ir Lietuvos futbole.

Jos yra idealios naujų taktinių sprendimų išbandymui, jaunų žaidėjų patirties kaupimui ir pasiruošimui artėjančioms varžyboms. Tokios rungtynės leidžia treneriams eksperimentuoti su naujomis strategijomis ir taktikomis, stebint, kaip skirtingi žaidėjai žaidžia kartu. Dažnai tokios rungtynės rengiamos prieš sezono pradžią norint, kad komandos žaidėjai vienas kitą labiau pažintų ir pasiruoštų artėjančio sezono mačams, bei norint atrinkti potencialius žaidėjus, prieš pasirašant kontraktą.https://yoursoccerhome.com/what-is-a-friendly-in-soccer-and-why-are-they-played/ 

Draugiškos rungtynės turi ir istorinę reikšmę. Prieš susiformuojant organizuotoms lygoms, parodomosios rungtynės buvo pagrindinis būdas komandoms varžytis. Komandos keliaudavo po pasaulį, žaisdavo draugiškus mačus su vietinėmis komandomis ir taip skleidė sporto populiarumą. Draugiški mačai padėjo daugeliui sporto šakų tapti pasauliniu reiškiniu.https://soccerhandbook.com/soccer-rules/what-is-a-friendly-in-soccer/

Šiuolaikinės draugiškos rungtynės laikosi tų pačių taisyklių kaip ir konkurencinės, tačiau kartais leidžia improvizuoti taisykles, kaip kad kėlinių trukmė, žaidėjų keitimų skaičius, leidžiami žaidėjai be kontrakto su klubu ir t. t. Dažniausiai šalies rinktinės žaidžia draugiškas rungtynes su kitos šalies rinktine, arba klubas su kitu savo, ar kitos šalies klubu, tačiau būna ir mišrių rungtynių.https://artoffootballblog.com/friendly-in-soccer/ Draugiškos rungtynės tarp profesionalių klubų vykdomos su šalies federacijos žinia, o tarptautinės – su UEFA arba FIFA žinia.https://www.thefa.com/-/media/cfa/somersetfa/files/6-rule-b-guidance-on-friendlies.ashxhttps://inside.fifa.com/legal/documents 

Be techninių aspektų, draugiški mačai yra ir kultūriniai įvykiai. Jie suburia sirgalius, pristato tarptautinius talentus ir kartais net tarnauja diplomatiniams tikslams, skatindami gerą valią tarp šalių.https://soccerfeed.net/what-are-friendlies-in-soccer/ Atkūrūs Nepriklausomybę, pirmąsias rungtynes Lietuvos vyrų futbolo rinktinė sužaidė Tbilisyje 1990 m. gegužės 27 d. su Lietuvą palaikančia Gruzija.

 Šaltiniai 

Kategorija:Sporto varžybų terminai